
Ministru kabineta rīkojums Nr. 22
Rīgā 2025. gada 15. janvārī (prot. Nr. 2 3. §)
Par civilā eksperta dalību Eiropas Savienības Padomdevēja misijā Irākā
· 1. (N) Pamatojoties uz Starptautiskās palīdzības likuma 12. panta otro daļu, atbalstīt dalību Eiropas Savienības Padomdevēja misijā Irākā (turpmāk – starptautiskā misija) šādam neatkarīgajam civilajam ekspertam (turpmāk – civilais eksperts):
· 1.1. (N) Ilvars Dreimanis;
· 1.2. (IP) Ierobežotas pieejamības informācija
· 2. (N) Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 7.3. apakšpunktu noteikt civilā eksperta dalības laiku starptautiskajā misijā no 2025. gada 15. marta līdz 2026. gada 14. martam.
· 3. (N) Pamatojoties uz noteikumu 7.4. apakšpunktu, noteikt civilajam ekspertam koeficientu 1,6 piemaksas aprēķināšanai par dalību starptautiskajā misijā.
· 4. (N) Saskaņā ar noteikumu 17. un 18. punktu civilajam ekspertam tiek izmaksāta minimālā mēneša darba alga un piemaksa (operacionālais amata līmenis) proporcionāli darba dienām. Ārlietu ministrijai veikt valsts sociālās apdrošināšanas iemaksas. 
· 5. (N) Saskaņā ar noteikumu 19. punktu civilajam ekspertam tiek segti izdevumi: 
· 5.1. (N) dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi, nepārsniedzot operacionālajam amata līmenim noteikumos noteikto apmēru;
· 5.2. (N) ar dzīvokļa (dzīvojamās telpas) īres līguma noslēgšanu saistītie izdevumi par māklera pakalpojumiem, nepārsniedzot viena mēneša īres izdevumu apmēru, līdz 1317 euro 2025. gadā;
· 5.3. (N) ar dzīvokļa (dzīvojamās telpas) īres līguma noslēgšanu saistītie izdevumi par depozītu, nepārsniedzot viena mēneša īres izdevumu apmēru, līdz 1317 euro 2025. gadā;
· 5.4. (N) dzīvības un veselības apdrošināšanas izdevumi, pārceļoties uz dienesta vietu, līdz 5 euro  2025. gadā un, pārceļoties no dienesta vietas, līdz 5 euro  2026. gadā;
· 5.5. (N) izdevumi par bagāžas transportēšanu, pārceļoties uz dienesta vietu, līdz 100 euro 2025. gadā un, pārceļoties no dienesta vietas, līdz 100 euro  2026. gadā;
· 5.6. (N) ceļa izdevumi, pārceļoties uz dienesta vietu, līdz 500 euro 2025. gadā, dodoties atvaļinājumā uz Latviju un atgriežoties no Latvijas, līdz 1000 euro  2025. gadā un, pārceļoties no dienesta vietas, līdz 500 euro 2026. gadā;
· 5.7. (N)  obligātās vakcinācijas izdevumi un medicīniskā aptieciņa līdz 100 euro 2025. gadā.
· 6. (N) Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 62 018 euro apmērā šā rīkojuma 4. un 5. punktā minēto izdevumu segšanai.
· 7. (N) Finanšu ministrijai precizēt un palielināt Ārlietu ministrijas budžeta bāzes izdevumus 2026. gadam programmā 97.00.00 "Nozaru vadība un politikas plānošana" 15 581 euro apmērā civilā eksperta darbības nodrošināšanai no 2026. gada 1. janvāra.
· 8. (N) Aizsardzības ministrijai uz civilā eksperta dalības laiku starptautiskajā misijā nodrošināt viņam nepieciešamo ekipējumu – ķiveri un bruņuvesti.

